O‘zbekiston Respublikasi Mudofaa vazirligi huzuridagi “G‘alaba bog‘i” yodgorlik majmuasi huzuridagi “G‘alaba bog‘i” yodgorlik majmuasini rivojlantirish jamg‘armasi mablag‘larini shakllantirish va ulardan foydalanish tartibi to‘g‘risidagi nIzomni tasd

O‘zbekiston Respublikasi Prezidentining “G‘alaba bog‘i” yodgorlik majmuasi faoliyatini tashkil etish chora-tadbirlari to‘g‘risida” 2020-yil 9-sentabrdagi PQ-4820-son qarori ijrosini ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi Prezidentining “G‘alaba bog‘i” yodgorlik majmuasi faoliyatini tashkil etish chora-tadbirlari to‘g‘risida” 2020-yil 9-sentabrdagi PQ-4820-son qarorining 1-bandiga muvofiq O‘zbekiston Respublikasi Mudofaa vazirligi huzuridagi “G‘alaba bog‘i” yodgorlik majmuasi huzurida yuridik shaxs maqomiga ega bo‘lmagan “G‘alaba bog‘i” yodgorlik majmuasini rivojlantirish jamg‘armasi tashkil etilganligi ma’lumot uchun qabul qilinsin.
 2. O‘zbekiston Respublikasi Mudofaa vazirligi huzuridagi “G‘alaba bog‘i” yodgorlik majmuasi huzuridagi “G‘alaba bog‘i” yodgorlik majmuasini rivojlantirish jamg‘armasining mablag‘larini shakllantirish va ulardan foydalanish tartibi to‘g‘risidagi nizom 1-ilovaga muvofiq tasdiqlansin.
 3. Vazirlar Mahkamasining 2017-yil 11-dekabrdagi 975-son qarori bilan tasdiqlangan O‘zbekiston Respublikasi Davlat budjeti hisobidan moliyalashtiriladigan muzeylar, ularning filial va bo‘limlari ro‘yxatiga 2-ilovaga muvofiq qo‘shimcha kiritilsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining moliya-iqtisodiyot va kambag‘allikni qisqartirish masalalari bo‘yicha o‘rinbosari — iqtisodiy taraqqiyot va kambag‘allikni qisqartirish vaziri J.A. Qo‘chqorov va O‘zbekiston Respublikasi mudofaa vaziri B.N. Kurbanov zimmasiga yuklansin.
 1. Mazkur Nizom O‘zbekiston Respublikasi Mudofaa vazirligi huzuridagi “G‘alaba bog‘i” yodgorlik majmuasi huzuridagi “G‘alaba bog‘i” yodgorlik majmuasini rivojlantirish jamg‘armasi (keyingi o‘rinlarda — Jamg‘arma) mablag‘larini shakllantirish va ulardan foydalanish, Jamg‘arma mablag‘larini boshqarish, shuningdek, hisob va hisobotini yuritish tartibini belgilaydi.
 2. Jamg‘arma yuridik shaxs hisoblanmaydi va uning mablag‘lari O‘zbekiston Respublikasi Mudofaa vazirligi huzuridagi “G‘alaba bog‘i” yodgorlik majmuasining (keyingi o‘rinlarda — Majmua) budjetdan tashqari mablag‘larini saqlash uchun depozit hisobvarag‘ida jamlanadi hamda ushbu Nizomda belgilangan maqsadlarga sarflanadi.
 3. Jamg‘arma mablag‘laridan foydalanish O‘zbekiston Respublikasi mudofaa vazirining madaniy ishlar bo‘yicha maslahatchisi — “G‘alaba bog‘i” yodgorlik majmuasi boshlig‘i tomonidan tasdiqlangan va Toshkent harbiy okrugi moliya xizmatida belgilangan tartibda ro‘yxatga olinadigan yillik daromadlar va xarajatlar smetasi asosida amalga oshiriladi.
 4. Jamg‘arma faoliyatini boshqarish va nazorat qilish Majmua boshlig‘i tomonidan amalga oshiriladi.
 5. Yil oxirida Jamg‘arma mablag‘larining qoldiqlari O‘zbekiston Respublikasi Davlat budjeti daromadiga kiritilmaydi va kelgusi moliya yili uchun Jamg‘armaning daromadlar va xarajatlar smetasini tuzishda hisobga olinadi.
 6. Jamg‘arma mablag‘lari quyidagilar hisobiga shakllantiriladi:
 Majmuaga va uning obyektlariga kirish uchun chiptalar sotishdan tushgan mablag‘lar;
 Majmua mulkini belgilangan tartibda ijaraga berishdan tushgan mablag‘lar;
 tijorat banklarining depozit hisobvaraqlariga joylashtirilgan vaqtinchalik bo‘sh turgan mablag‘larga hisoblangan foizlardan tushgan daromadlar;
 belgilangan tartibda tuziladigan shartnomalarga muvofiq ko‘rgazmalar tashkil etishdan va boshqa xizmatlar ko‘rsatishdan tushgan mablag‘lar;
 yuridik va jismoniy shaxslar, shu jumladan, O‘zbekiston Respublikasi norezidentlari tomonidan amalga oshirilgan homiylik xayriyalari;
 qonunchilik hujjatlari bilan taqiqlanmagan boshqa manbalar.
 Majmua mulkini ijaraga berishdan tushgan mablag‘lar to‘liq Majmuaning moddiy-texnik bazasini mustahkamlash va rivojlantirishga yo‘naltiriladi.
 Majmua tarkibiy bo‘linmalari tomonidan o‘tkaziladigan tadbirlarda qatnashish, Majmua hududiga va muzeyga kirish uchun chiptalar narxi, shuningdek, Majmua hududida jismoniy va yuridik shaxslar tomonidan o‘tkaziladigan tadbirlar uchun tarif O‘zbekiston Respublikasi Mudofaa vazirligi tomonidan tegishli hududdagi muzeylar va boshqa madaniyat muassasalari (tashkilotlar) tomonidan ko‘rsatiladigan o‘xshash xizmatlar uchun belgilangan o‘rtacha narxlarni qo‘llagan holda shakllantiriladi.
 7. Jamg‘arma mablag‘laridan quyidagi maqsadlarda:
 a) 75 foizdan kam bo‘lmagan miqdorda:
 Majmuaning moddiy-texnika bazasini mustahkamlash tadbirlari uchun, shu jumladan:
 modernizatsiya qilish, joriy va mukammal ta’mirlash hamda xarid qilish bo‘yicha tadbirlarni moliyalashtirish uchun;
 xo‘jalik va texnik (tashkiliy) mol-mulkni, mebel, kompyuter texnikasi, ilmiy va maxsus adabiyotlar hamda boshqa moddiy-texnik vosita (mulk)larni xarid qilishni, adabiyotlar chop etishni, tegishli rejalar doirasida o‘tkaziladigan tadbirlarni, xalqaro harbiy va harbiy-texnik hamkorlik tadbirlarini moliyalashtirish uchun;
 bayram tadbirlarini, ko‘ngilochar va madaniy tadbirlarni moliyalashtirish uchun;
 Majmuaning faoliyatini amalga oshiruvchi tarkibiy bo‘linmalarga yuklangan funksiyalarni amalga oshirish va vazifalarni bajarishga yo‘naltirilgan boshqa qo‘shimcha tadbirlar uchun;
 b) 25 foizdan ko‘p bo‘lmagan miqdorda:
 harbiy xizmatchilar (xodimlar), Qurolli Kuchlar ishchi va xizmatchilarini moddiy rag‘batlantirish bo‘yicha tadbirlarni moliyalashtirish uchun, shu jumladan:
 harbiy xizmatchilar (xodimlar), Qurolli Kuchlar ishchi va xizmatchilari, boshqa davlat organlari va tashkilotlari xodimlari hamda xorijiy davlatlar vakillarini taqdirlash uchun gulchambarlar, guldastalar, esdalik sovg‘alari, qimmatbaho sovg‘alar va hokazolar xarid qilish uchun;
 Majmuaning faoliyatini amalga oshiruvchi tarkibiy bo‘linmalariga yuklangan funksiyalarni amalga oshirish va vazifalarni bajarishga yo‘naltirilgan boshqa qo‘shimcha tadbirlar uchun foydalaniladi.
 8. Jamg‘armaning daromadlar va xarajatlar smetasi O‘zbekiston Respublikasi mudofaa vazirining madaniy ishlar bo‘yicha maslahatchisi — “G‘alaba bog‘i” yodgorlik majmuasi boshlig‘i tomonidan tasdiqlanadi va Toshkent harbiy okrugi moliya xizmatida belgilangan tartibda ro‘yxatga olinadi.
 9. Jamg‘armadan mablag‘lar ajratish va ularni sarflash daromadlar va xarajatlar smetasi Toshkent harbiy okrugi moliya xizmatida ro‘yxatga olinganidan so‘ng amalga oshiriladi.
 10. Jamg‘armaning daromadlar va xarajatlar smetasiga kiritiladigan o‘zgartirishlar belgilangan tartibda Toshkent harbiy okrugi moliya xizmatida ro‘yxatga olinadi.
 11. Yuridik va jismoniy shaxslar tomonidan ko‘rsatilgan homiylik xayriyalarining to‘liq summasi, agar homiy bilan aniq maqsadlar uchun yo‘naltirilishi kelishilmagan bo‘lsa, Majmuaning faoliyatini amalga oshiruvchi tarkibiy bo‘linmalarning moddiy-texnika bazasini mustahkamlash uchun sarflanadi.
 12. Jamg‘armaning kassa xarajatlari tasdiqlangan daromadlar va xarajatlar smetasining parametrlari doirasida amalga oshiriladi.
 13. Jamg‘arma mablag‘larini hisobga olish belgilangan tartibda va O‘zbekiston Respublikasi Mudofaa vazirligining budjetdan tashqari mablag‘lari ro‘yxati asosida yuritiladi.
 14. Jamg‘arma mablag‘laridan foydalanish yuzasidan hisobot belgilangan tartibda Majmua boshlig‘i tomonidan Toshkent harbiy okrugi moliya xizmatiga taqdim etiladi.
 15. Majmua boshlig‘i va moliya bo‘limi boshlig‘i quyidagilar uchun javobgar hisoblanadilar:
 Jamg‘arma mablag‘larining qonuniy va maqsadli yo‘naltirilishi;
 Jamg‘arma mablag‘larining tasdiqlangan daromadlar va xarajatlar smetasiga qat’iy muvofiq ravishda sarflanishi;
 Jamg‘arma mablag‘lari bo‘yicha xarajatlarning to‘g‘ri hisobga olinishi;
 Jamg‘arma mablag‘laridan oqilona foydalanilishi;
 yuridik va jismoniy shaxslar (yetkazib beruvchilar) bilan tuziladigan shartnomalarning asosli va qonunchilik hujjatlariga muvofiq rasmiylashtirilishi va tuzilishi;
 tovarlar (ishlar, xizmatlar) yetkazib berilishini tasdiqlaydigan birlamchi hujjatlar va boshqa hujjatlarning ishonchliligi.
 16. Jamg‘arma mablag‘larining to‘g‘ri shakllantirilishi va ulardan foydalanilishini nazorat qilish O‘zbekiston Respublikasi Mudofaa vazirligining Moliya-iqtisod bosh boshqarmasi va Nazorat-taftish boshqarmasi, shuningdek, qonunchilik hujjatlariga muvofiq boshqa nazorat organlari tomonidan amalga oshiriladi.
 17. Ushbu Nizom talablari buzilishida aybdor bo‘lgan shaxslar qonunchilik hujjatlarida belgilangan tartibda javob beradilar.
 Vazirlar Mahkamasining 2017-yil 11-dekabrdagi 975-son qarori bilan tasdiqlangan O‘zbekiston Respublikasi Davlat budjeti hisobidan moliyalashtiriladigan muzeylar, ularning filial va bo‘limlari ro‘yxatiga quyidagi mazmundagi 12 va 13-pozitsiyalar qo‘shilsin: